Veidi veel edasi, pea Perthi külje all maandusime ööseks Yalgorupi rahvuspargis. Muide, paari sõnaga räägiks ka kohanimedest. Kuigi väga palju on Austraalias inglisepäraseid nimesid, tunduvad domineerivat ikkagi aborigeenide keeltest tulnud nimed. Mõned neist tunduvad üpris lõbusad, näiteks Kununurra, Woollomooloo, Toowoomba, Muruwillumbah, jne. Edelaosas panime tähele, et paljud kohanimed lõpevad silbiga "up"  (Nornalup, Munglinup, jne). Tuleb välja, et "up" tähendab põliselanike keeles "seal kus asub", ehk siis Yalgorup tähendab "seal, kus asub järv". Ja järv on seal tõesti läheduses. Yalgorupi rahvuspargis oli jällegi täiesti omamoodi floora: